อาการ รู้สึกคลื่นไส้ ปวดหัว ปวดท้องตรงกลางสะดือจะเป็นๆๆหายๆๆ รวมทั้งมีอาการปวดหัวแต่ไมมากและก็ถ่ายเหลวแต่ไม่มากค่ะ
สวัสดีค่ะ อาการคลื่นไส้ ปวดท้อง ปวดหัว ถ่ายเหลว อาจเกิดจาก- อาหารเป็นพิษ จากการทานอาหารหรือดื่มน้ำที่ไม่สะอาด ปนเปื้อนเชื้อโรคหรือพิษของเชื้อโรค อาการ คือ คลื่นไส้ อาเจียน ปวดท้อง ถ่ายอุจจาระเหลว- ลำไส้อักเสบติดเชื้อเฉียบพลัน จากเชื้อไวรัสหรือแบคทีเรียชนิดต่างๆ อาการ คือ คลื่นไส้ อาเจียน ปวดท้อง ถ่ายอุจจาระเหลว คล้ายกับอาหารเป็นพิษ และอาจมีไข้ได้- กระเพาะอาหารอักเสบ จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- ไส้ติ่งอักเสบ เริ่มแรกจะทำให้มีอาการปวดบริเวณท้องบริเวณรอบๆ สะดือก่อน ต่อมาจึงย้ายไปปวดบริเวณท้องน้อยด้านขวา นอกจากนี้ จะมีไข้ และอาจมีคลื่นไส้ อาเจียน ท้องเสีย หรือท้องผูก- ผลข้างเคียงจากการทานยาต่างๆ เช่น ยาคุมกำเนิด แต่ก็ไม่น่าทำให้เกิดท้องเสียในเบื้องต้น ให้จิบน้ำเปล่าบ่อยๆ และอาจดื่มน้ำเกลือแร่ร่วมด้วย และควรทานเฉพาะอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ และหลีกเลี่ยงอาหารรสจัด ไม่ดื่มชา กาแฟ และแอลกอฮอล์ นอกพักผ่อนมากๆ และอาจทานยาแก้ปวด เช่น พาราเซตามอล เป็นต้นหากอาการปวดท้องเป็นมากขึ้น หรือมีถ่ายอุจจาระมากขึ้น หรือมีไข้ขึ้นสูง แนะนำควรไปพบแพทย์เพื่อตรวจและรักษาค่ะ